Vérhold

>
> Onnan tudod, hogy feljött a vérző hold, hogy az ég vörösbe fordul. Valamiért ilyenkor tömegesen jelennek meg a szörnyek.
>
>
>
> — Guide
>
>

A Blood Moon, vagy magyarul vérző hold egy játékbeli esemény, amelynek relatíve kicsi (1/7) esélye van bekövetkezni minden este, ha éppen nem újhold van, és van legalább egy játékos, akinek legalább 6 szívnyi életereje van. A vérző hold felkelését többek között a "The Blood Moon is rising...", vagyis "Vérző hold kel fel..." üzenet megjelenése jelzi.

## A vérző hold hatásai

* A legtöbb NPC kereskedő felszerelése megváltozik, a konkrét változásokat az NPCk saját szócikkében találod meg.
* A felszíni szörnyek megjelenési gyakorisága nagyban megnő, illetve meg van az esélye, hogy megjelenjen a Groom is.
* A gyakoriság mellett megnő az egyszerre a képernyőn tartózkodó ellenfelek maximális száma is, ami egészen óriási tömegek megjelenéséhez is vezethet. Ráadásul ez a szám nem csak a felszínen, hanem az összes környezetben megnő ilyenkor.
* A zombik képesek kinyitni az ajtókat, miután többször (egy zombi esetében 10 alkalommal) megütötték. Ez könnyen veszélybe sodorhatja a játékos házát, és az ott élő NPCket, ha nem építettünk ki megfelelő védelmet.
* A szörnyek akkor is megjelennek, ha a játékos az NPCkkel teli háza közelében van. Ez azért érdekes, mert normál esetben az NPCk közelében ritkábban jelennek meg szörnyek, és ha elegendő NPCt zsúfolunk össze kis területen, akár még azt is elérhetjük, hogy a házunk körüli 1-2 képernyőnyi területen nem jelenik meg semmilyen szörny.
* Minden nyúl és aranyhal fertőzötté válik.
* Virágozni kezd a Halálgyom. Ez a növény csak ilyenkor nyílik, így csak a vérző hold idején tudjuk begyűjteni a magját, a Halálgyommaget.

## Megjegyzések

* A vérző hold a haladó játékosoknak egészen jó bevételi forrás lehet, hiszen gyorsan lehet sok pénzt és tárgyat szerezni.
* A kezdő játékosoknak érdemesebb lehet elbarikádoznia magukat az ilyen estéken. Az ajtók könnyen körbezárhatók bármilyen kockát használva. A zombik betörése úgy is megakadályozható, ha az ajtó belső oldalára asztalt, vagy fáklyát teszünk, ugyanis a zombik nem tudják maguk felé nyitni az ajtókat.
* Állandó megoldást az nyújthat, ha az ajtókat legalább 2 kockányira tesszük a padlótól, vagy az ajtó előtt egy 2x2-es árkot ásunk, melybe így a zombi belelép, és nem tudja a magasan levő ajtót betörni.
* Szintén állandó megoldást nyújt, ha egymás mellé teszünk két ajtót, így az egyik ajtótól nem tudják befelé kinyitni a másik ajtót.
* Ha kezdő létünkre bátrak vagyunk, és szembe szeretnénk szállni az ellenséges hordákkal az is elegendő, ha az imént felsorolt védekező mechanizmusok egyikét sem alkalmazzuk, és a házunkban várjuk az ellenfeleket. Egy másik megoldás, ha nem szeretnénk megzavarni az NPCink nyugalmát, az az, hogy apróbb barlangot vájunk a falba, és ott várjuk, hogy bejöjjenek az ellenfelek. Így elkerülhető, hogy két irányból támadjanak a zombik, továbbá az is, hogy a fejünkre zuhanjon egy-két dühös élőhalott, és csak forgatnunk kell az általunk választott fegyvert míg a hajnal el nem ér minket.
* A haladó játékosok gyakran láva "árkokat" építenek, amikbe a zombik belesétálnak, meggyulladnak, és így harc nélkül szórják a pénzt. Habár felesleges, hiszen ha már a lávához is hozzáférünk a zombiktól szerzett pénz nem tesz már minket különösebben gazdaggá, több játékos kifejezetten élvezi, ahogy a zombik serege közelít feléjük, majd elmerülnek az izzó lávában.
* Az ajtó belső oldaláról bármilyen (kivéve homok) kocka elhelyezhető az ajtó felett, majd az ajtót kinyitva elegánsan megölhetjük a befelé vágyó zombikat.

## Megjegyzés

* A vérző hold által a szörnyek megjelenési gyakoriságára kifejtett hatás halmozódik, azaz a Vízgyertya és a Harc itala hatása ilyenkor még nagyobb ellenséges hordákat idéz elő.

## Galéria

* Védelem és pénzeső egyben. Az ötlet AvidyaZen YouTube videójából származik.